|  |  |
| --- | --- |
| **gerbs_bw-02** | **Latvijas Republika****Jelgavas valstspilsētas pašvaldības dome**Lielā iela 11, Jelgava, LV-3001, Latvijatālrunis: 63005531, 63005538, e-pasts: pasts@jelgava.lv |

**NOLIKUMS**

**Jelgavas valstspilsētas pašvaldības sociālās uzņēmējdarbības ideju konkursa**

**“Impulss”**

*Izdots saskaņā ar Pašvaldību likuma*

*50.panta pirmo daļu*

1. **Vispārīgie jautājumi**
	1. Šis nolikums (turpmāk – Nolikums) nosaka sociālās uzņēmējdarbības ideju konkursa “Impulss” (turpmāk - Konkurss) mērķi un uzdevumus, kā arī Konkursa norises, Konkursa ideju vērtēšanas, uzvarētāju noteikšanas un balvu piešķiršanas kārtību.
	2. Konkursa organizētājs - Jelgavas valstspilsētas pašvaldība (turpmāk – Pašvaldība).
	3. Konkursu vērtē un lēmumu par balvas piešķiršanu pieņem ar Jelgavas valstspilsētas pašvaldības domes (turpmāk – Dome) lēmumu apstiprināta konkursa komisija sešu locekļu sastāvā (turpmāk - Komisija).
	4. Konkursu izsludina Pašvaldības oficiālajā tīmekļvietnē [www.jelgava.lv](http://www.jelgava.lv) un Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” tīmekļvietnē [www.zrkac.lv](http://www.zrkac.lv).
	5. Konkursā var piedalīties sabiedrība ar ierobežotu atbildību, saimnieciskās darbības veicēji, biedrības, kas reģistrēti Jelgavas valstspilsētas administratīvajā teritorijā un darbojas Jelgavas valstspilsētā (turpmāk - Dalībnieki).
	6. Konkursā nevar piedalīties dalībnieks, kuram uz Konkursa pieteikuma iesniegšanas un vērtēšanas brīdi:
		1. nodokļu parāds pārsniedz 150,00 *euro* (viens simts piecdesmit *euro* un 00 *centi*);
		2. uzsākts maksātnespējas vai likvidācijas process;
		3. apturēta saimnieciskā darbība;
		4. uzņēmējdarbība ir saistīta ar azartspēlēm, tabakas izstrādājumu, ieroču, munīcijas un alkohola ražošanu un tirgošanu.
2. **Konkursa mērķis un uzdevumi**
	1. **Konkursa mērķis** ir veicināt sociālās uzņēmējdarbības attīstību Jelgavas valstspilsētā.
	2. **Konkursa uzdevumi:**
		1. apzināt un novērtēt Dalībnieku ieguldījumu sociālās uzņēmējdarbības attīstībā;
		2. popularizēt Dalībnieku pieredzi sociālo problēmu risināšanā, sekmējot labāko ideju pārnesi citu uzņēmumu darbā;
		3. motivēt radīt jaunus sociālos uzņēmumus Jelgavas valstspilsētā.
3. **Konkursa idejas pieteikšanas kārtība**
	1. Konkursam var pieteikt ideju, kas rada labvēlīgu un nozīmīgu sociālo ietekmi, nodarbinot mērķa grupas vai uzlabojot dzīves kvalitāti sabiedrības grupām, kuru dzīvi ietekmē sabiedrībai būtiskas problēmas (piemēram, sociālo, veselības aprūpes vai izglītības pakalpojumu sniegšana, kā arī specializētu preču ražošana), vai veicot citas sabiedrībai nozīmīgas darbības, kas rada ilgstošu pozitīvu sociālo ietekmi (piemēram, iekļaujošas pilsoniskas sabiedrības veidošana, atbalsts zinātnei, vides aizsardzība un saglabāšana, dzīvnieku aizsardzība vai kultūras daudzveidības nodrošināšana).
	2. Konkursam katrs Dalībnieks var pieteikt tikai vienu ideju.
	3. Dalībnieks piesaka dalību Konkursā, iesniedzot Konkursa pieteikumu (pielikumā) nolikuma 3.4. apakšpunktā noteiktajā kārtībā un paziņojumā par Konkursu norādītajā termiņā.
	4. Dalībnieks Konkursa pieteikumu iesniedz, nosūtot elektroniski uz e-pastu: uznemejdarbiba@zrkac.jelgava.lv (parakstītu ar drošu elektronisko parakstu) vai sūtot pasta sūtījumā uz adresi: Svētes iela 33, Jelgava, LV - 3001, uz aploksnes norādot - “Sociālās uzņēmējdarbības ideju konkursam “Impulss”.
4. **Konkursa ideju vērtēšana**
	1. Komisija nevērtē Konkursa idejas, ja konstatēti nolikuma 1.6. apakšpunktā norādītie apstākļi.
	2. Konkursa ideju vērtēšanu Komisija veic viena mēneša laikā pēc Konkursa pieteikumu pieņemšanas pēdējās dienas.
	3. Konkursam pieteiktās idejas vērtē atbilstoši šādiem kritērijiem:

|  |  |  |
| --- | --- | --- |
|  | **Kritērijs** | **Punktu skaits** |
| **Maksimāli piešķiramais** | **Komisijas piešķirtais** |
| 1. | Saistība ar sociālo uzņēmējdarbību:* 1. ir sociālais uzņēmums
	2. ir sagatavoti vai iesniegti dokumenti sociālās uzņēmējdarbības statusa iegūšanai;
	3. plāno uzsākt sociālo uzņēmējdarbību
 |   20105 |  |
| 2. | Konkursa idejas atbilstība nolikuma 3.1. apakšpunktam | 10 |  |
| 3. | Idejas inovatīvais aspekts | 10 |  |
| 4. | Idejas apraksta vispusīgums un kvalitāte | 20 |  |
| 5. | Idejas sociālā ietekme (materiālā, nemateriālā) | 10 |  |
| 6. | Ietekme - īstermiņā, ilgtermiņā un idejas izaugsmes potenciāls | 10 |  |
| 7. | Skaidri aprakstīta konkrēta mērķa grupa | 10 |  |
| 8. | Vai naudas balva tiks izmantota idejas realizācijai  | 10 |  |
|  | **Kopā:**  | **100** |  |

* 1. Dalībnieki tiek aicināti prezentēt ideju klātienē Komisijai.
	2. Konkursa ideju prezentācijā Dalībnieks iepazīstina ar Konkursa idejas mērķi, norāda, kāda labvēlīga un nozīmīga sociālā ietekme tiktu radīta.
1. **Konkursa uzvarētāju noteikšana un apbalvošana**
	1. Konkursa uzvarētāji tiek noteikti, pamatojoties uz augstāko iegūto punktu skaitu.
	2. Komisija pieņem lēmumu par Konkursa uzvarētāju noteikšanu un naudas balvas piešķiršanu Konkursa uzvarētājiem.
	3. Konkursa uzvarētāji tiek apbalvoti klātienē, nosūtot ielūgumu uz Dalībnieka pieteikumā norādīto e-pastu.
	4. Konkursa uzvarētājiem tiek pasniegta naudas balva šādā apmērā:
		1. 1.vieta – 1000,00 *euro* (viens tūkstotis *euro* un 00 *centi*)*;*
		2. 2.vieta – 750,00 *euro* (septiņi simti piecdesmit *euro* un 00 *centi*)*;*
		3. 3.vieta – 500,00 *euro* (pieci simti *euro* un 00 *centi*)*.*
	5. Komisijai ir tiesības piešķirt vienu veicināšanas balvu 100,00 *euro* (viens simts *euro* un 00 *centi*) apmērā.
	6. Informāciju par Konkursa uzvarētājiem publicē Jelgavas valstspilsētas pašvaldības oficiālajā tīmekļvietnē [www.jelgava.lv](http://www.jelgava.lv) un Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” tīmekļvietnē [www.zrkac.lv](http://www.zrkac.lv).
2. **Citi noteikumi**

Konkursa organizatora kontaktinformācija: e-pasts uznemejdarbiba@zrkac.jelgava.lv, tālrunis: 63012155, 63012169.

Domes priekšsēdētājs A.Rāviņš